钦定古今图书集成/理学汇编/学行典/第205卷 > 朱梁
## 钦定古今图书集成/理学汇编/学行典/第205卷 > 朱梁

按《靖江县志》：朱梁，字君重。父为仇所陷，梁急鸣父冤，
刻期渡江。值飓风作，舟不敢进，梁跪告长年三老曰：
“今日不济者，吾父冤死仇口矣。”众哀之，为移舟，风亦
旋止，遂得渡，啮指血书状，痛哭公庭。当道悯其情，为
按实事，得白。父多庶孽，析产多与膏腴，以顺父志。父
每出，即丙夜必整冠候无闲寒暑。宗党欲上其孝行，
谢曰：“子之顺亲分耳，奈何以之博名！”人愈多之。

===刘权===按《靖江县志》：“刘权，居北新港，力佣供母。日必夙兴，具
盥沐，侍母食而后出。及再食，则又趋归视母，食毕始
去，与众佣共饭执役。后母死，出积资市地以葬，遂庐
其上，涕泣奉膳，出入必告如生时，终身未尝他徙。”